ประกาศนายทะเบียนกองทุนสำรองเลี้ยงชีพประกาศนายทะเบียนกองทุนสำรองเลี้ยงชีพที่ ๒/๒๕๔๓เรื่อง หลักเกณฑ์ วิธีการและเงื่อนไขในการจัดการกองทุนสำรองเลี้ยงชีพ อาศัยอำนาจตามความในมาตรา๑๕ วรรคสอง แห่งพระราชบัญญัติกองทุนสำรองเลี้ยงชีพ (ฉบับที่ ๒) พ.ศ. ๒๕๔๒นายทะเบียนกองทุนสำรองเลี้ยงชีพ ออกข้อกำหนดไว้ ดังต่อไปนี้ข้อ๑ ในประกาศนี้ผู้จัดการกองทุน หมายความว่าผู้ที่ได้รับแต่งตั้งให้จัดการกองทุนอยู่ก่อนวันที่พระราชบัญญัติกองทุนสำรองเลี้ยงชีพ(ฉบับที่ ๒) พ.ศ. ๒๕๔๒ มีผลใช้บังคับกองทุน หมายความว่ากองทุนสำรองเลี้ยงชีพที่ลูกจ้างและนายจ้างตกลงกันจัดตั้งขึ้นก่อนวันที่พระราชบัญญัติกองทุนสำรองเลี้ยงชีพ(ฉบับที่ ๒) พ.ศ. ๒๕๔๒ มีผลใช้บังคับลูกจ้าง หมายความว่าผู้ซึ่งตกลงทำงานให้แก่นายจ้างโดยได้รับค่าจ้างนายจ้าง หมายความว่าผู้ซึ่งตกลงรับลูกจ้างเข้าทำงานโดยจ่ายค่าจ้างไม่ว่าจะเป็นบุคคลธรรมดาหรือนิติบุคคลบริษัท หมายความว่า บริษัทจำกัด บริษัทมหาชนจำกัดและให้หมายความรวมถึงนิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจบุคคลผู้มีอำนาจในการจัดการกองทุนส่วนบุคคลหมายความว่า บุคคลผู้รับผิดชอบในสายงานเกี่ยวกับการจัดการกองทุนส่วนบุคคลตั้งแต่ตำแหน่งผู้จัดการกองทุนส่วนบุคคลขึ้นไปจนถึงตำแหน่งผู้จัดการผู้จัดการกองทุนส่วนบุคคล หมายความว่ากรรมการหรือพนักงานของผู้จัดการกองทุนที่ได้รับมอบหมายจากผู้จัดการกองทุนนั้นให้มีอำนาจตัดสินใจลงทุนเพื่อแสวงหาผลประโยชน์จากหลักทรัพย์หรือทรัพย์สินอื่นให้แก่ลูกค้าบริษัทในเครือ หมายความว่าบริษัทที่ถือหุ้นของผู้จัดการกองทุนหรือของนายจ้างตั้งแต่ร้อยละสิบของจำนวนหุ้นที่จำหน่ายได้แล้วทั้งหมดของผู้จัดการกองทุนหรือของนายจ้างและบริษัทที่ผู้จัดการกองทุนหรือนายจ้างถือหุ้นตั้งแต่ร้อยละสิบของจำนวนหุ้นที่จำหน่ายได้แล้วทั้งหมดของบริษัทนั้นแล้วแต่กรณีหน่วยลงทุน หมายความว่าตราสารหรือหลักฐานแสดงสิทธิในทรัพย์สินของกองทุนรวมซึ่งอาจแบ่งเป็นหลายชนิดโดยกำหนดสิทธิหรือประโยชน์ตอบแทนในหน่วยลงทุนแต่ละชนิดเท่าเทียมกันกองทุนรวม หมายความว่า กองทุนรวมประเภทรับซื้อคืนหน่วยลงทุนและกองทุนรวมประเภทไม่รับซื้อคืนหน่วยลงทุนตัวแทนสนับสนุน หมายความว่าตัวแทนเพื่อทำหน้าที่สนับสุนนการจำหน่ายหน่วยลงทุนของกองทุนปิดตัวแทนเพื่อทำหน้าที่สนับสนุนการขายและรับซื้อคืนหน่วยลงทุนของกองทุนเปิดหรือตัวแทนเพื่อทำหน้าที่รับคำสั่งซื้อขายหน่วยลงทุนของกองทุนปิด แล้วแต่กรณีธุรกรรมการขายโดยมีสัญญาซื้อคืน หมายความว่าการขายหลักทรัพย์หรือตราสารแห่งหนี้โดยมีสัญญาที่จะซื้อคืนหลักทรัพย์หรือตราสารแห่งหนี้นั้นตามวันที่กำหนดไว้ในสัญญาสำนักงาน หมายความว่าสำนักงานคณะกรรมการกำกับหลักทรัพย์และตลาดหลักทรัพย์นายทะเบียน หมายความว่านายทะเบียนกองทุนสำรองเลี้ยงชีพข้อ๒นับตั้งแต่วันที่ประกาศนี้ใช้บังคับจนถึงวันที่ครบกำหนดระยะเวลาหนึ่งปีนับแต่วันที่พระราชบัญญัติกองทุนสำรองเลี้ยงชีพ(ฉบับที่ ๒) พ.ศ. ๒๕๔๒ ใช้บังคับ ให้ผู้จัดการกองทุนจัดการกองทุนตามหลักเกณฑ์และวิธีการที่กำหนดในประกาศนี้ข้อ๓ ในการจัดการกองทุนห้ามมิให้ผู้จัดการกองทุนลงทุนในหรือมีไว้ซึ่งหลักทรัพย์หรือทรัพย์สินที่อาจก่อให้เกิดความขัดแย้งทางผลประโยชน์ดังต่อไปนี้เพื่อเป็นทรัพย์สินของกองทุน เว้นแต่ได้ปฏิบัติตามหลักเกณฑ์และวิธีการที่กำหนดในข้อ๔(๑)หลักทรัพย์หรือทรัพย์สินของบริษัทที่บุคคลผู้มีอำนาจในการจัดการกองทุนส่วนบุคคลของผู้จัดการกองทุนเป็นกรรมการหรือถือหุ้นเกินร้อยละห้าของจำนวนหุ้นที่จำหน่ายได้แล้วทั้งหมดของบริษัทนั้นหรือที่บุคคลดังกล่าวถือหุ้นรวมกันเกินร้อยละสิบของจำนวนหุ้นที่จำหน่ายได้แล้วทั้งหมดของบริษัทนั้นการถือหุ้นของบุคคลผู้มีอำนาจในการจัดการกองทุนส่วนบุคคลตามวรรคหนึ่งให้หมายความรวมถึงการถือหุ้นของคู่สมรสและบุตรที่ยังไม่บรรลุนิติภาวะของบุคคลดังกล่าวด้วย(๒)หลักทรัพย์หรือทรัพย์สินนอกเหนือจากหุ้น หุ้นกู้ หุ้นกู้แปลงสภาพ ใบสำคัญแสดงสิทธิที่จะซื้อหุ้นหรือใบสำคัญแสดงสิทธิที่จะซื้อหุ้นกู้ ที่ผู้จัดการกองทุนเป็นผู้ออก ผู้รับรองผู้รับอาวัล ผู้สลักหลัง หรือผู้ค้ำประกัน(๓)หลักทรัพย์หรือทรัพย์สินที่บริษัทในเครือของผู้จัดการกองทุนเป็นผู้ออก ผู้รับรองผู้รับอาวัล ผู้สลักหลัง หรือผู้ค้ำประกัน(๔)หน่วยลงทุนหรือใบสำคัญแสดงสิทธิที่จะซื้อหน่วยลงทุนของกองทุนรวมที่ผู้จัดการกองทุนเป็นผู้รับผิดชอบในการจัดการลงทุน(๕)หลักทรัพย์หรือทรัพย์สินของบริษัทเฉพาะในส่วนที่ผู้จัดการกองทุนทำหน้าที่เป็นที่ปรึกษาทางการเงินผู้จัดเตรียมคำเสนอซื้อ ที่ปรึกษาของผู้ถือหุ้นของกิจการที่ถูกเสนอซื้อผู้จัดจำหน่ายหลักทรัพย์ ตัวแทนจำหน่ายหลักทรัพย์ หรือตัวแทนสนับสนุน(๖)หลักทรัพย์หรือทรัพย์สินที่นายจ้างหรือบริษัทในเครือของนายจ้างเป็นผู้ออกผู้รับรองผู้รับอาวัล ผู้สลักหลัง หรือผู้ค้ำประกัน(๗)หลักทรัพย์หรือทรัพย์สินที่ได้มาหรือจำหน่ายไประหว่างกองทุนที่ผู้จัดการกองทุนเป็นผู้รับผิดชอบในการจัดการลงทุนกับบัญชีลงทุนของผู้จัดการกองทุนหรือกับกองทุนรวมหรือกับกองทุนส่วนบุคคลที่ผู้จัดการกองทุนเป็นผู้รับผิดชอบในการจัดการลงทุนข้อ๔ผู้จัดการกองทุนจะลงทุนในหรือมีไว้ซึ่งหลักทรัพย์หรือทรัพย์สินตามข้อ ๓ได้ต่อเมื่อปฏิบัติตามหลักเกณฑ์และวิธีการ ดังต่อไปนี้(๑)ได้รับความยินยอมเป็นลายลักษณ์อักษรจากคณะกรรมการกองทุนให้ลงทุนในหรือมีไว้ซึ่งหลักทรัพย์หรือทรัพย์สินในแต่ละข้อของข้อ๓ โดยได้อธิบายให้คณะกรรมการกองทุนเข้าใจถึงความขัดแย้งทางผลประโยชน์ด้วยแล้วการได้รับความยินยอมจากคณะกรรมการกองทุนตามวรรคหนึ่งอาจกำหนดไว้ในสัญญาหรือได้รับความยินยอมก่อนการลงทุนดังกล่าวก็ได้(๒)ลงทุนในหรือมีไว้ซึ่งหน่วยลงทุนหรือใบสำคัญแสดงสิทธิที่จะซื้อหน่วยลงทุนของกองทุนรวมที่ผู้จัดการกองทุนเป็นผู้รับผิดชอบในการจัดการลงทุนมีมูลค่ารวมกันไม่เกินร้อยละสิบห้าของเงินกองทุน(๓)ลงทุนในหรือมีไว้ซึ่งหลักทรัพย์หรือทรัพย์สินที่นายจ้างหรือบริษัทในเครือของนายจ้างเป็นผู้ออกผู้รับรอง ผู้รับอาวัล ผู้สลักหลัง หรือผู้ค้ำประกันมีมูลค่ารวมกันไม่เกินร้อยละสิบห้าของเงินกองทุน โดยคำนวณตามความรับผิดหรือภาระผูกพันของนายจ้างหรือบริษัทในเครือของนายจ้างทั้งนี้ มิให้นับตั๋วเงินคลังพันธบัตรรัฐบาล พันธบัตรธนาคารแห่งประเทศไทย พันธบัตรหรือตราสารแห่งหนี้ที่กองทุนเพื่อการฟื้นฟูและพัฒนาระบบสถาบันการเงินเป็นผู้ออกผู้รับรอง ผู้รับอาวัล หรือผู้ค้ำประกันและพันธบัตรหรือตราสารแห่งหนี้ที่กระทรวงการคลังเป็นผู้รับอาวัลหรือผู้ค้ำประกันรวมในอัตราส่วนดังกล่าวการคำนวณอัตราส่วนการลงทุนตามวรรคหนึ่งให้นับรวมการลงทุนในหน่วยลงทุนของกองทุนรวมที่มีวัตถุประสงค์เพื่อนำเงินที่ได้จากการจำหน่ายหน่วยลงทุนทั้งหมดไปลงทุนในหลักทรัพย์หรือทรัพย์สินของนายจ้าง(๔)เว้นแต่คณะกรรมการกองทุนจะกำหนดเป็นอย่างอื่นให้ผู้จัดการกองทุนรายงานการลงทุนตามข้อ ๓ให้คณะกรรมการกองทุนทราบเป็นลายลักษณ์อักษรภายในระยะเวลาที่กำหนดในสัญญา ทั้งนี้ รายงานดังกล่าวต้องระบุวันที่ลงทุนชื่อหลักทรัพย์หรือทรัพย์สินที่ลงทุน จำนวนราคาต่อหน่วยมูลค่าหลักทรัพย์หรือทรัพย์สินที่ลงทุนและอัตราส่วนการลงทุนโดยเทียบกับเงินกองทุนรวมทั้งระบุว่าเป็นการลงทุนตามข้อใดของข้อ ๓ข้อ๕ ในการจัดการกองทุนห้ามมิให้ผู้จัดการกองทุนกระทำการ ดังต่อไปนี้(๑)กู้ยืมเงินในนามของกองทุน(๒)ให้สินเชื่อหรือให้กู้ยืมเงินแก่กองทุน ทั้งนี้รวมถึงการที่ผู้จัดการกองทุนจัดให้บริษัทในเครือของผู้จัดการกองทุนกระทำการดังกล่าวด้วย(๓)ทำธุรกรรมการขายโดยมีสัญญาซื้อคืนเพื่อกองทุนข้อ๖ เพื่อประโยชน์ในการคำนวณอัตราส่วนการลงทุนตามข้อ๔ ให้ผู้จัดการกองทุนตีราคาหลักทรัพย์และทรัพย์สินตามราคาทุนโดยให้รวมค่านายหน้าที่จ่ายไปเพื่อให้ได้หลักทรัพย์หรือทรัพย์สินนั้นมา (ถ้ามี)ข้อ๗ให้ผู้จัดการกองทุนจัดทำและจัดส่งรายงานการดำรงอัตราส่วนการลงทุนของกองทุนตามที่กำหนดในข้อ๓ แห่งกฎกระทรวง ฉบับที่ ๒ (พ.ศ. ๒๕๓๒)ออกตามความในพระราชบัญญัติกองทุนสำรองเลี้ยงชีพ พ.ศ. ๒๕๓๐ซึ่งแก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๓๘)ออกตามความในพระราชบัญญัติดังกล่าว และตามที่กำหนดในข้อ ๔ แห่งประกาศนี้ตามแบบรายงานที่ ๙ - ๑ ลับ ท้ายประกาศนี้ข้อ๘ในกรณีที่ผู้จัดการกองทุนลงทุนในหรือมีไว้ซึ่งหลักทรัพย์หรือทรัพย์สินที่อาจก่อให้เกิดความขัดแย้งทางผลประโยชน์ตามข้อ๓ อยู่แล้วก่อนวันที่ประกาศนี้ใช้บังคับผู้จัดการกองทุนจะคงมีไว้ซึ่งการลงทุนดังกล่าวต่อไปได้โดยผู้จัดการกองทุนต้องปฏิบัติดังต่อไปนี้(๑)จัดทำรายงานเกี่ยวกับการลงทุนดังกล่าวเป็นลายลักษณ์อักษรและส่งให้คณะกรรมการกองทุนภายในสามสิบวันนับตั้งแต่วันถัดจากวันที่ประกาศนี้ใช้บังคับทั้งนี้รายงานดังกล่าวต้องมีรายการตามข้อ ๔ (๔)(๒)ขอความเห็นชอบเป็นลายลักษณ์อักษรจากคณะกรรมการกองทุนให้ลงทุนในหรือมีไว้ซึ่งหลักทรัพย์หรือทรัพย์สินในแต่ละข้อของข้อ๓ในกรณีที่ผู้จัดการกองทุนไม่ได้รับความเห็นชอบจากคณะกรรมการกองทุนให้ผู้จัดการกองทุนจำหน่ายหลักทรัพย์หรือทรัพย์สินที่อาจก่อให้เกิดความขัดแย้งทางผลประโยชน์ตามข้อ๓ ทั้งนี้ ภายในระยะเวลาและตามวิธีการตามที่คณะกรรมการกองทุนกำหนดข้อ๙ให้ผู้จัดการกองทุนจัดทำรายงานการปฏิบัติตามข้อ ๘ ตามแบบรายงานที่ ๑๐ ลับท้ายประกาศนี้และส่งให้นายทะเบียนทราบภายในหกสิบวันนับตั้งแต่วันถัดจากวันที่ประกาศนี้ใช้บังคับเว้นแต่มีเหตุจำเป็นและสมควรโดยได้รับการผ่อนผันจากนายทะเบียนข้อ๑๐[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๓๑ กรกฎาคม พ.ศ. ๒๕๔๓ประสารไตรรัตน์วรกุลเลขาธิการสำนักงานคณะกรรมการกำกับหลักทรัพย์และตลาดหลักทรัพย์ในฐานะนายทะเบียนกองทุนสำรองเลี้ยงชีพ[เอกสารแนบท้าย]๑. รายงานการดำรงอัตราส่วนการลงทุนของกองทุนสำรองเลี้ยงชีพ(แบบรายงานที่ 9 - 1 ลับ)๒. รายงานความเห็นชอบคณะกรรมการกองทุนให้มีไว้ซึ่งหลักทรัพย์หรือทรัพย์สินที่อาจก่อให้เกิดความขัดแย้งทางผลประโยชน์และก่อภาระผูกพันใดๆ แก่ทรัพย์สินของกองทุน(ดูข้อมูลจากภาพกฎหมาย)สุกัญญา/พิมพ์๒๒ กันยายน ๒๕๔๙สุนันทา/ตรวจ๒๖ พฤศจิกายน ๒๕๕๐จุฑามาศ/ปรับปรุง๒๕ มีนาคม ๒๕๕๙[๑] ราชกิจจานุเบกษาเล่ม ๑๑๗/ตอนพิเศษ ๘๕ ง/หน้า ๔๑/๒๕ สิงหาคม ๒๕๔๓